**ტექნიკური დავალება:**

**საქართველოს ბანკის ოფისებში აკუმულატორების და თაროების ტრანსპორტირება - მონტაჟი**

**დავალების მიზანი:**

უზრუნველყოფილი იქნას საქართველოს ბანკის სხვადასხვა ფილიალებში, რომლებიც განლაგებულია ქვეყნის მასშტაბით სხვადასხვა ლოკაციაზე, აკუმულატორებისა და მათი თაროების უსაფრთხო ტრანსპორტირება, განთავსება და მონტაჟი, (არსებული დემონტირებული აკუმულატორების და თაროების ტრანპოტირება ცენტრალურ საწყობში, ჭირნახულის ქ.#9.) ელექტრომომარაგების უწყვეტი სისტემისთვის (UPS),

**ზოგადი მოთხოვნები:**

* აკუმულატორები : UPS- ის 12V 65Ah ფილიალის მოთხოვნის მიხედვით.
* თაროები: ლითონის კონსტრუქციის, ცხლად-მოთუთიებული, კოროზიისადმი მდგრადი, სპეციალურად აკუმულატორებისთვის განკუთვნილი, ზედაპირი დაფარული უნდა იყოს რეზინის არა სრიალა მასალით.
* თითოეული ფილიალისათვის საჭირო აკუმულატორებისა და თაროების რაოდენობა განისაზღვრება ობიექტის ენერგომოხმარების მოთხოვნების მიხედვით.
* აკუმულატორების თარო მორგებული უნდა იყოს ტექნიკურ ოთახებში არსებულ სივრცეს.

**სამუშაოს მოცულობა:**

* აკუმულატორების ტრანსპორტირება ცენტრალური საწყობიდან ფილიალი/ობიექტი -მდე.
* თაროების შეძენა/ მომზადება / ტრანსპორტირება ფილიალამდე.
* თაროების აწყობა მონტაჟი ფილიალებში განსაზღვრულ ტექნიკურ ოთახებში ან სერვერულ ზონებში.
* აკუმულატორების განთავსება თაროებზე, შეერთება UPS სისტემასთან და ფუნქციონირების შემოწმება.
* სამუშაოების დასრულებისას სამონტაჟო სივრცის მოწესრიგება, დასუფთავება და ნარჩენი სამონტაჟო მასალის გატანა.

**ტრანსპორტირების მოთხოვნები:**

* აკუმულატორები უნდა იყოს შეფუთული დარტყმაგამძლე, ტენიანობისგან დამცავ მასალაში.
* თაროები უნდა იყოს დაცული მექანიკური დაზიანებისგან ( მაგ.: ხის ან პლასტმასის ჩარჩოებით).
* აკუმულატორების ტრანსპორტირება უნდა განხორციელდეს ADR (საშიში ტვირთების ტრანსპორტირების) რეგულაციების შესაბამისად.

**მონტაჟის მოთხვნები:**

* თაროების დამონტაჟება ფილიალის ტექნიკურ ოთახში, სადაც განთავსებულია UPS სისტემა (თუ საშუალებას გვაძლევს ტექნიკური ოთახის ფართი, შესაძლოა ნაწილობრივ აწყობილი თაროების შეტანაც).
* თაროები უნდა იყოს დამაგრებული იატაკზე ან კედელზე, სეისმური უსაფრთხოების ნორმების გათვალისწინებით.
* აკუმულატორების განთავსება თაროებზე, მწარმოებლის ინსტრუქციის შესაბამისად (მაგ.:ვენტილაციისა და წონის განაწილების გათვალისწინებით).
* აკუმულატორების მდგომარეობა შემოწმდეს მაღალი სიზუსტის აკუმულატორის ანალიზატორით Fluke BT-521 ან მსგავსი ტექნიკური მახასიათებლის მქონე ხელსაწყოთი.
* დინამომეტრული ქანჩის საშუალებით მოხდეს გადაჭერა ბოლტების აკუმულატორების ტერმინალებზე 8.5 ნ/მ ძალით და განხორციელდეს თითო ბოლტის პოზიციის მარკირება ტერმინალზე.
* UPS-ის დამუხტვის დენი დაკონფიგურირდეს და შეადგინოს აკუმულატორის ტევადობის 10%, დამუხტვის დენი შემოწმდეს დაკალიბრებული მზომი ხელსაწყოებით Fluke 376 ან მსგავსი ტექნიკური მახასიათებლის მქონე ხელსაწყოთი.

**ელექტრული შეერთება:**

* აკუმულატორები უნდა შეერთდეს UPS სისტემასთან, სპეციფიური კაბელებისა და კონექტორების გამოყენებით. კონექტორის დიამეტრი ზუსტად უნდა ემთხვეოდეს კლემის დიამეტრს.
* საკაბელო თავაკი უნდა იყოს დამზადებული მაღალი ხარისხის სპილენძისაგან და მოთუთიებული, საკაბელო თავაკის ზომა მაქსიმალურად უნდა ფარავდეს აკუმულატორის კლემას, თავაკზე ბოლტის ჩამაგრების ადგილის დიამეტრი უნდა იყოს აკუმულატორის ჩასახრახნი წერტილის დიამეტრის ტოლი.
* თავაკი უნდა იყოს დაპრესილი ჰიდრავლიკური წნეხით, რომლის დაწოლის ძალაა არანაკლები 5 ტონის, დაპრესვის ზონა უნდა იყოს მინიმუმ სამი.
* თავაკის ყელიდან კაბელზე უნდა გადადიოდეს სქელკედლიანი წებოს შემცველი თეროკუმშვადი მილი.
* აკუმულატორების მწკრივი შესაბამისი ნომინალის მცველების კარადის გავლით უნდა დაერთდეს UPS\_ზე.
* უზრუნველყოფილი იქნას სისტემის დამიწება და ხანძარსაწინააღმდეგო ნორმების დაცვა.

**ტესტირება:**

მონტაჟის დასრულების შემდგომ ჩატარდეს UPS სისტემის ტესტირება, მათ შორის:

* აკუმულატორების დამუხტვა/განმუხტვა, დამუხტვა უნდა ხორციელდებოდეს აკუმულატორების ტევადობის 10%\_ით
* სისტემის გადართვა აკუმულატორის რეჟიმზე.
* სისტემის სტაბილურობის შემოწმება სრული დატვირთვის პირობებში.
* ტესტირების შედეგები ჩაიწეროს ოქმში, რომელსაც ხელს მოაწერს შემსრულებელი და ობიექტის წარმომადგენელი.

**უსაფრთხოების მოთხოვნები:**

* სამუშაოები ჩატარდეს მხოლოდ კვალიფიკაციური პერსონალის მიერ, რომლებსაც აქვთ ელექტრული უსაფრთხოებისა და საშიში ტვირთების მართვის ტრენინგი.
* გამოყენებული უნდა იქნას ინდივიდუალური დაცვის საშუალებები.
* აკუმულატორების გადაადგილებისას გამოყენებული იქნას სპეციალური ამწევი მოწყობილობები, რათა თავიდან იქნას აცილებული მექანიკური დაზიანება.
* მონტაჟი განხორციელდეს კარგად ვენტილირებად სივრცეში, მწარმოებლის მითითების შესაბამისად.

**დოკუმენტაცია:**

* მონტაჟის და ტესტირების ოქმი.
* საგარანტიო დოკუმენტები.
* ფოტო მასალა
* მიღება-ჩაბარების ოქმი თითოეული ობიექტისთვის (მიწოდების შემდეგ).

პასუხისმგებლობა:

* შემსრულებელი პასუხისმგებელია აკუმულატორებისა და თაროების დაზიანების თავიდან აცილებაზე ტრანსპორტირებისა და მომტაჟის დროს.
* ნებისმიერი გაუთვალისწინებელი შეფერხება ან პრობლემა უნდა ეცნობოს შემკვეთს დაუყოვნებლივ.